**Oznámenie**

**o prijímaní žiadosti o prijatie dieťaťa na predprimárne vzdelávanie v materskej škole.**

**Žiadosti o prijatie dieťaťa na predprimárne vzdelávanie** v MŠ Uzovské Pekľany na školský rok 2020 / 2021 sa budú prijímať

**od 30. apríla 2020 do 31. mája 2020.**

**Tlačivo žiadosti je zverejnené na webovom sídle obce Uzovské Pekľany: www.uzovskepeklany.sk**

Dieťa sa do materskej školy prijíma na základe písomnej žiadosti zákonného zástupcu, ktorú predloží riaditeľke materskej školy. Riaditeľka MŠ postupuje podľa **ROZHODNUTIA Ministerstva školstva, vedy, výskumu a športu Slovenskej republiky** Číslo: 2020/10610:1-A1030zo dňa 26.marca 2020a **Rozhodnutie o prijímaní detí na predprimárne vzdelávanie v čase mimoriadnej situácie v školskom roku 2019/2020** Číslo: 2020/11296:1-A2110 zo dňa 28.apríla 2020.

Podávanie žiadostí o prijatie dieťaťa sa bude organizovať bez osobnej prítomnosti detí;  **elektronickou formou** (žiadosť zaslaná do 31.05.2020 na adresu **msuzovskepeklany@gmail.com,** ak to technické podmienky umožňujú), **poštou** (do schránky MŠ **alebo** **osobne dňa 18. 05. 2020 od 9,00 do 11,00 hod. v MŠ Uzovské Pekľany,** s dôrazom na dodržiavanie hygienicko-epidemiologických opatrení.

Potvrdenie o zdravotnom stave dieťaťa sa nebude vyžadovať; ak do času vydávania rozhodnutia o prijatí dieťaťa zákonní zástupcovia dodatočne nepriložia potvrdenie o zdravotnom stave, dieťa bude prijaté len na adaptačný pobyt.

Ak pôjde o prijatie dieťaťa so špeciálnymi výchovno-vzdelávacími potrebami, nebude sa vyžadovať predloženie vyjadrenia príslušného zariadenia výchovného poradenstva a prevencie; ak zákonní zástupcovia dieťaťa so špeciálnymi výchovnovzdelávacími potrebami dodatočne nepriložia potvrdenie o zdravotnom stave a vyjadrenie príslušného zariadenia výchovného poradenstva a prevencie, dieťa bude prijaté len na diagnostický pobyt.

Ak má zákonný zástupca možnosť navštíviť lekára, tak sa žiadosť podáva s potvrdením o zdravotnom stave dieťaťa od všeobecného lekára pre deti a dorast, spolu s údajom o povinnom očkovaní podľa § 24 ods.7 zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov a § 3 ods. 1 vyhlášky MŠ SR č. 306/2008 Z.. o materskej škole v znení vyhl.MŠ SR č. 308/2009 Z.z..

**Písomné rozhodnutie o prijatí alebo neprijatí dieťaťa vydá** riaditeľka v súlade s § 5 ods. 14, písm. a) zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov **do 15.07.2020**.

Zákonný zástupca dieťaťa predloží: **potvrdenie** o zdravotnom stave dieťaťa najneskôr do štyroch týždňov od skončenia mimoriadneho prerušenia školského vyučovania v školách; **vyjadrenie** príslušného zariadenia výchovného poradenstva a prevencie, najneskôr do štyroch týždňov od skončenia mimoriadneho prerušenia školského vyučovania v školách, ak ide o **dieťa so špeciálnymi výchovno-vzdelávacími potrebami**; **rozhodnutie o odklade začiatku plnenia povinnej školskej dochádzky** dieťaťa, ak ide o taký prípad, bezodkladne po jeho vydaní riaditeľom základnej školy.

Podľa § 28 a § 59 ods. 2 školského zákona riaditeľka spravidla prijíma deti od troch do šiestich rokov veku, výnimočne prijíma dieťa mladšie ako tri roky a **prednostne prijíma deti, ktoré dovŕšili piaty rok veku, deti s odloženou povinnou školskou dochádzkou a deti s dodatočne odloženou povinnou školskou dochádzkou.**

Mgr. Monika Štofanová,

riaditeľka MŠ